ช่วยสรุปบทความนี้หน่อยซิ
กฎหมายสุนัขสร้างความเดือดร้อน
                 อย่างที่บอกครับการเลี้ยงสัตว์เราจะต้องเอาใจใส่เขาให้มาก ๆ เพราะเขาก็มีชีวิต แต่ที่สำคัญคือการเลี้ยงสัตว์ของเราจะต้องไม่ไปรบกวนหรือสร้างความเดือดร้อนให้คนอื่นด้วยครับ แต่ก็ไม่ใช่ทุกคนที่จะดูแลให้ดีได้ จึงต้องมีกฎบางอย่างเข้ามาควบคุมไม่ให้คนปล่อยปละละเลยให้สุนัขของเราไปสร้างความเดือดร้อนให้คนอื่น จึงมีกฎหมายเกี่ยวกับกรณีที่สุนัขสร้างความเดือดร้อนเข้ามาควบคุมดูแล แต่ไม่ได้หมายถึงสุนัขอย่างเดียวนะครับ รวมถึงสัตว์อื่น ๆ ด้วย

โทษทางอาญา ถ้าสุนัขสร้างความเดือดร้อน
                ใครที่มีน้องหมาหรือน้องแมวหรือน้องอะไรก็ตาม แล้วไม่สนใจจนน้องไปสร้างความเดือดร้อนให้คนอื่น มีโทษทั้งทางอาญานะครับ ถ้าปล่อยให้สุนัขไปกัดคนอื่นทั้งที่รู้ว่าเป็นสุนัขที่ดุ หรืออาจจะไม่รู้ แต่ละเลยไม่สนใจจนสุนัขไปกัดคนอื่น แบบนี้เข้าข่ายปล่อยปละละเลยให้สัตว์ดุหรือสัตว์ร้ายที่ตนควบคุมออกไปไหนโดยลำพังซึ่งอาจทำอันตรายคนหรือทรัพย์สิน มีโทษจำคุกไม่เกิน 1 เดือน หรือปรับไม่เกิน 10,000 บาท หรือทั้งจำทั้งปรับ แค่ดูแล้วว่าอาจจะทำอันตรายต่อคนหรือทรัพย์สินก็มีความผิดแล้วนะครับ

โทษทางแพ่ง ถ้าสุนัขสร้างความเดือดร้อน
              ส่วนในทางแพ่งก็ต้องรับผิดถ้าสุนัขสร้างความเดือดร้อนเสียหายไม่ว่าต่อคนหรือทรัพย์สิน กฎหมายกำหนดให้เจ้าของหรือบุคคลที่รับเลี้ยงสัตว์ไว้แทนเจ้าของจะต้องชดใช้ค่าเสียหายให้แก่ผู้ที่ได้รับความเสียหายจากสัตว์นั้น ดังนั้น กฎหมายก็กำหนดง่าย ๆ เลยว่า ถ้าสัตว์ไปสร้างความเดือดร้อนหรือความเสียหายให้คนอื่น เจ้าของก็ต้องชดใช้ แต่มีข้อยกเว้นว่า ถ้าเจ้าของใช้ความระมัดระวังในการดูแลสัตว์ตามประเภทหรือชนิดแล้ว สุดท้ายยังไงความเสียหายก็เกิดขึ้นอยู่ดีทั้งที่ระวังอย่างดีแล้ว แบบนี้เจ้าของไม่ต้องชดใช้ครับ

โทษตามกฎหมายจราจร ถ้าสุนัขสร้างความเดือดร้อน
                อีกทั้งการปล่อยให้สุนัขไปสร้างความเดือดร้อนยังมีเข้าข่ายมีความผิดตามพ.ร.บ.จราจรทางบกอีกด้วย คือ กฎหมายห้ามไม่ให้ขี่ จูง ไล่ต้อน หรือปล่อยสัตว์ไปบนทางในลักษณะที่เป็นการกีดขวางการจราจร และไม่มีผู้ควบคุมเพียงพอ ซึ่งหากใครฝ่าฝืนก็จะมีโทษปรับ 500 บาทครับ
1. มีกฎหมายเกี่ยวกับกรณีที่สุนัขสร้างความเดือดร้อน เพื่อไม่ไปรบกวนหรือสร้างความเดือดร้อนให้คนอื่น
2. โทษทางอาญา ถ้าปล่อยให้สุนัขไปกัดคนอื่นทั้งที่รู้ว่าเป็นสุนัขดุ หรืออาจไม่รู้ แต่ละเลยไม่สนใจจนสุนัขไปกัดคนอื่น จะเข้าข่ายละเลยให้สัตว์ดุร้ายที่ตนคุมออกไปโดยลำพังซึ่งอาจทำอันตรายคนหรือทรัพย์สิน มีโทษจำคุกไม่เกิน 1 เดือน หรือปรับไม่เกิน 10,000 บาท หรือทั้งจำทั้งปรับ รวมทั้งอาจจะทำอันตรายต่อคนหรือทรัพย์สินก็มีความผิดแล้ว
3. โทษทางแพ่ง ถ้าสุนัขสร้างความเดือดร้อนเสียหายไม่ว่าต่อคนหรือทรัพย์สิน กฎหมายกำหนดให้เจ้าของหรือบุคคลที่รับเลี้ยงสัตว์ไว้แทนเจ้าของจะต้องชดใช้ค่าเสียหายให้แก่ผู้ที่ได้รับความเสียหายจากสัตว์นั้น ยกเว้นถ้าเจ้าของใช้ความระมัดระวังในการดูแลสัตว์แล้ว แต่สุดท้ายความเสียหายยังเกิดขึ้นอยู่ดี เจ้าของไม่ต้องชดใช้
4. โทษตามกฎหมายจราจร การปล่อยให้สุนัขสร้างความเดือดร้อนบนทางสัญจรยังเข้าข่ายมีความผิดตามพ.ร.บ.จราจรทางบก คือ ห้ามไม่ให้ขี่ จูง ไล่ต้อน หรือปล่อยสัตว์ไปบนทางในลักษณะที่เป็นการกีดขวางการจราจร และไม่มีผู้ควบคุมเพียงพอ ใครฝ่าฝืนมีโทษปรับ 500 บาท
ประมวลกฎหมายอาญา,ประมวลกฎหมายแพ่งและพาณิชย์,กฎหมายละเมิด